ΑΠΟΦΑΣΗ ΤΗΣ ΕΠΙΤΡΟΠΗΣ της 2ας Ιουλίου 1992 που τροποποιεί την απόφαση 79/542/ΕΟΚ του Συμβουλίου όσον αφορά τη Σλοβενία και την Κροατία (92/376/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές βοοειδών, προβατοειδών και ζώων του χοιρείου είδους, νωπών κρεάτων και προϊόντων με βάση το κρέας από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 3763/91 του Συμβουλίου (2), και ιδίως το άρθρο 3,
Εκτιμώντας:
ότι με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 92/245/ΕΟΚ της Επιτροπής (4), κατάρτισε κατάλογο τρίτων χωρών από τις οποίες τα κράτη μέλη επιτρέπουν τις εισαγωγές ζώων του βοείου και χοιρείου είδους, ιπποειδών, νωπών κρεάτων και προϊόντων κρέατος-
ότι έπειτα από κοινοτική κτηνιατρική αποστολή φαίνεται ότι η υγειονομική κατάσταση και η διάρθρωση των κτηνιατρικών υπηρεσιών της Σλοβενίας και της Κροατίας είναι ικανοποιητικές και ότι οι αρμόδιες κτηνιατρικές αρχές παρέχουν τις αναγκαίες εγγυήσεις- ότι, ως εκ τούτου, είναι δυνατόν να ληφθούν υπόψη οι χώρες αυτές όσον αφορά τις εισαγωγές ζώων του βοείου και χοιρείου είδους, νωπών κρεάτων και προϊόντων κρέατος και ότι πρέπει να τροποποιηθεί ανάλογα ο κατάλογος που επισυνάπτεται στο παράρτημα της απόφασης 79/542/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 79/542/ΕΟΚ αντικαθίσταται από το παράρτημα της παρούσας απόφασης.
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 2 Ιουλίου 1992.